Diari Oficial de la Generalitat Valenciana


Sumari del DOGV 4983, del 12-04-2005 (2005/3792)

DECRET 70/2005, de 8 d'abril, del Consell de la Generalitat, pel qual s'aprova l'oferta d'ocupació pública de personal docent no universitari dependent de la Conselleria de Cultura, Educació i Esport, de la Generalitat, per a l'any 2005.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/3792


Data del document
:   08-04-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * personal docent
    * ensenyament d'idiomes
    * educació artística
    * oferta d'ocupació
    * formació professional
    * ensenyament primari
    * ensenyament secundari
    * administració regional
    * concurs administratiu

DECRET 70/2005, de 8 d'abril, del Consell de la Generalitat, pel qual s'aprova l'oferta d'ocupació pública de personal docent no universitari dependent de la Conselleria de Cultura, Educació i Esport, de la Generalitat, per a l'any 2005. [2005/X3792]
  
L'article 30 de la Llei 14/2004, de 29 de desembre, de Pressuposts de la Generalitat per a l'exercici 2005, establix que ?durant l'any 2005, les convocatòries per a ingrés de nou personal es concentraran en els sectors, les funcions i els grups que es consideren prioritaris o que afecten el funcionament dels servicis públics essencials. En tot cas, el nombre de places de nou ingrés serà com a màxim igual al 100 per 100 de la taxa de reposició d'efectius. Dins d'este límit, l'oferta d'ocupació pública inclourà tots els llocs i places ocupats per personal interí, nomenat o contractat en els dos exercicis anteriors, excepte aquells sobre els quals hi ha una reserva de lloc o estiguen sotmesos a processos de provisió. Este últim criteri no serà d'aplicació ni per a aquells sectors o àrees d'actuació administrativa competència de la Generalitat que es fixen per l'administració de l'Estat, amb el caràcter de bàsics, en la Llei de Pressupostos Generals de l'Estat per a l'any 2005??. En relació amb això, l'article 20 de la Llei 2/2004, de 27 de desembre, de Pressuposts Generals de l'Estat per a l'any 2005, establix en el punt u, tercer paràgraf, que ?...no serà d'aplicació?, ni en les administracions públiques amb competències educatives per al desenrotllament de les lleis orgàniques 1/1990, de 3 d'octubre, d'Ordenació General del Sistema Educatiu, i 10/2002, de 23 de desembre, de Qualitat de l'Educació, en relació amb la determinació del nombre de places per a l'accés als cossos de funcionaris docents?.
  
L'article 3 del Reial Decret 334/2004, de 27 de febrer, pel qual s'aprova el reglament de ingrés, accesos i adquisició de noves especialitats en els cossos docents que impartixen els ensenyaments escolars del sistema educatiu i en el Cos d'inspectors d'Educació, establix com a condició la publicació de l'oferta d'ocupació docent prèvia a la realització de les convocatòries per a la provisió de les places vacants autoritzades en dites ofertes d'ocupació.
  
En virtut d'això, en compliment de l'article 30 de la Llei 14/2004, de 29 de desembre, de Pressuposts de la Generalitat per a l'exercici 2005, en relació amb l'article 22 del Decret Legislatiu de 24 d'octubre de 1995, del Consell de la Generalitat, pel qual es va aprovar el text refós de la Llei de la Funció Pública Valenciana, l'article 2 del Decret 33/1999, de 9 de març, del Consell de la Generalitat, i del que es preveu en les disposicions addicionals desena i catorzena de la Llei Orgànica 1/1990, de 3 d'octubre, d'Ordenació General del Sistema Educatiu, i disposicions addicionals vuitena, novena, desena i onzena de la Llei Orgànica 10/2002, de 23 de desembre, de Qualitat de l'Educació, amb negociació prèvia amb els sindicats de l'ensenyament representats en la Mesa Sectorial, una vegada informat favorablement per la Conselleria d'Economia, Hisenda i Ocupació, a proposta del conseller de Cultura, Educació i Esport, i amb la deliberació prèvia del Consell de la Generalitat, en la reunió del dia 8 d'abril de 2005,
  
DECRETE
  
Article 1
  
S'aprova l'oferta d'ocupació pública de personal docent no universitari per a l'any 2005 en els térmens que s'establixen en el present decret.
  
Article 2
  
1. D'acord amb el que establix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvalideses en igualtat de condicions que els altres aspirants.
  
Les convocatòries per a la provisió de llocs de la present oferta no establiran exclusions per minusvalideses, llevat dels casos en què siguen incompatibles amb l'exercici de les tasques o funcions corresponents.
  
2. S'establirà una reserva no inferior al 5% de les vacants per a ser cobertes per personal amb discapacitat de grau igual o superior al 33%, de manera que, progressivament, s'aconseguisca el 2% dels efectius totals del personal docent de la Generalitat, sempre que superen les proves selectives. L'opció de llocs reservats haurà de formular-se en la sol·licitud de participació en les convocatòries, la qual cosa haurà de ser indicada expressament en estes.
  
Article 3
  
En l'oferta s'inclouen les vacants dotades en els pressuposts de la Generalitat per a l'any 2005, la provisió de les quals es preveu realitzar durant el present exercici, amb el detall següent:
  
Grup A
  
Cos d'inspectors d'Educació: 4
  
Cos de professors d'Ensenyament Secundari: 1.003
  
Cos de professors d'escoles oficials d'Idiomes: 46
  
Cos de professors de Música i Arts Escèniques: 37
  
Cos de professors d'Arts Plàstiques i Disseny: 46
  
Total grup A: 1.136
  
Grup B
  
Cos de mestres: 1.650
  
Cos de professors tècnics de Formació Professional: 160
  
Total grup B: 1.810
  
DISPOSICIONS ADDICIONALS
  
Primera
  
La instrumentació de les proves selectives per a l'ingrés en l'administració de la Generalitat que es deriven de les convocatòries objecte de la present oferta d'ocupació pública es realitzarà a través de la Conselleria de Cultura, Educació i Esport. Dites proves es concretaran en les respectives convocatòries pel que fa al nombre de vacants i naturalesa jurídica d'estes.
  
Segona
  
S'autoritza la Conselleria de Cultura, Educació i Esport per a convocar el concurs oposició, torn especial, per a l'accés al cos de professors d'Ensenyament Secundari, especialitat Psicologia i Pedagogia, previst en l'article 45 de la Llei 24/2001, de 27 de desembre, de Mesures Fiscals, Administratives i d'Orde Social.
  
DISPOSICIONS FINALS
  
Primera
  
Els llocs de treball inclosos en la present oferta d'ocupació pública no podran sofrir cap modificació en la seua classificació fins després d'haver-se realitzat les corresponents proves selectives i la provisió dels corresponents llocs de treball.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 8 d'abril de 2005
  
El president de la Generalitat,
  
FRANCISCO CAMPS ORTIZ.
  
El conseller de Cultura, Educació i Esport,